ayaṃ vaí loko mā̀yaṃ hí lokó mitá iva pramā chánda ítyantarikṣaloko vaí pramā̀ntarikṣalokò hyasmā́llokātprámita iva pratimā chánda ítyasau vaí lokáḥ pratimaìṣa hyántarikṣaloke prátimita ivāsrīváyaśchánda ityánnamasrīváyastadyádeṣú lokeṣvánnaṃ tádasrīvayó 'tho yádebhyó lokebhyó 'nnaṃ srávati tádasrīvayo 'thā́to níruktānyeva chándāṃsyúpadadhāti